CELEX: 62012TN0403
Language: fi
Date: 2012-09-11 00:00:00
Title: Asia T-403/12: Kanne 11.9.2012 — Intrasoft International v. Euroopan komissio

10.11.2012   
            
            
               FI
            
            
               Euroopan unionin virallinen lehti
            
            
               C 343/18
            
         Kanne 11.9.2012 — Intrasoft International v. Euroopan komissio
   (Asia T-403/12)
   2012/C 343/31
   Oikeudenkäyntikieli: englanti
   
      Asianosaiset
   
   
      Kantaja: Intrasoft International SA (Luxemburg, Luxemburg) (edustaja: asianajaja S. Pappas)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan Unionin Serbian-lähetystön 10.8.2012 tekemän päätöksen (viite: RH(2012)3471) sekä kantajan tästä päätöksestä 10.8.2012 tekemän valituksen implisiittisen hylkäämisen siten, että kantajalle annetaan lupa osallistua tarjouskilpailun seuraaviin vaiheisiin
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu ehtojen ja hyvän hallinnon periaatteen loukkaamiseen. Erityisesti kantaja väittää, että hankintaviranomaisen kaikille tarjoajille tarjousmenettelyssä antamat tietojen täsmennykset täydensivät ehtoja, olivat osa kyseistä tarjouskilpailua sääntelevää oikeudellista kehystä ja sitoivat kaikkia osapuolia, hankintaviranomainen mukaan luettuna. Vastaaja on käsiteltävässä asiassa loukannut tällaisia ehtoja.
            
         
               2)
            
            
               Toinen kanneperuste, joka perustuu varainhoitoasetuksen (1) 94 artiklan rikkomiseen, koska
               
                           —
                        
                        
                           kantaja suljettiin tarjousmenettelyn ulkopuolelle eturistiriidan perusteella, eikä sille annettu tilaisuutta näyttää toteen ja toimittaa todisteita siitä, ettei näin ollut
                        
                     
                           —
                        
                        
                           hallintoviranomainen ei arvioinut eikä perustellut sitä, että kantajan aikaisempi osallistuminen toiseen tarjouskilpailuun voisi vaikuttaa kyseiseen tarjouskilpailuun.
                        
                     
         
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).